《读东坡和渊明贫士诗寄诸子侄云重九俯迩樽俎萧然今余亦有此叹因次其韵将录寄梁溪诸弟以发数千里一笑 其六》
宋代·李纲

自我去廊庙，远举如飞蓬。徇道敢怀禄，谋身殊未工。

空馀耿耿敢，不惭楚两龚。幸然诸季贤，意气与我同。

何当恩听归，兵息道路通。却寻惠山路，杖策得相从。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。